Avoimet perhekodit -​päivä 3. maaliskuuta

Tervetuloa tutustumaan ikäihmisten perhekoteihin Imatralla

Etelä-Karjalan hyvinvointialue (Ekhva) osallistuu Perhehoitoliiton järjestämään Avoimet perhekodit -päivään 3.3.2025. Kyseessä on valtakunnallinen tapahtuma, jonka Perhehoitoliitto järjestää yhteistyössä Omaishoitajaliiton kanssa. Tällöin kymmenet ikäihmisten perhekodit ympäri maata avaavat ovensa ja esittelevät arkeaan kaikille, jotka ovat kiinnostuneita ikäihmisten hyvästä ja inhimillisestä hoivasta ja huolenpidosta.

– Avoimet perhekodit -päivä on oiva mahdollisuus tutustua perhekoteihin, kertoo perhehoidon koordinaattori Jaana Ciani Etelä-Karjalan hyvinvointialueelta.

Etelä-Karjalan hyvinvointialueelta osallistuvat seuraavat perhekodit:

Perhekoti Ilmari / Saila Tervo

Lyhytaikaista perhehoitoa

Karjaportinkatu 10 a, 55100 Imatra

Vierailuaika kello 12–15

Perhekoti Inkeri / Vappu Arponen

Lyhytaikaista perhehoitoa

Killinkatu 9, 55100 Imatra

Vierailuaika kello 12–15

Hyvinvointialueen perhehoidon koordinaattorit ovat myös paikalla vastaamassa kysymyksiin.

– Perhehoidossa ikääntyneet omaisineen kuuluvat perhehoitoperheeseen ja ovat osa perhekotia. Perhekodissa kannattaa käydä tutustumassa ihan paikan päällä, koska mitkään kuvat tai kuvaukset eivät pysty avaamaan riittävästi tätä upeaa elämisen ja hoivan muotoa! Myös se, että saa mahdollisuuden keskustella perhehoitajien ja ikäihmisten sekä myös omaisten kanssa, avaa perhehoitoa ihan eri tavalla, Perhehoitoliiton kehittämispäällikkö Sanna Kosonen kertoo.

Perhehoitoliiton verkkotapaaminen 3.3. kello 11–12

Ellet pääse tutustumaan perhekotiin paikan päälle, Perhehoitoliitto järjestää Avoimet perhekodit -​päivänä 3.3.2025 kello 11–12 myös kaikille avoimen verkkotapaamisen, jossa esitellään ikäihmisten lyhytkestoista perhehoitoa. Alta löydät linkin Teams-tapahtumaan:

Linkki 3.3. kello 11-12 Teams-tapahtumaan (avautuu uudessa välilehdessä)

Lisätietoja:

Jaana Ciani, perhehoidon koordinaattori, Etelä-Karjalan hyvinvointialue, puh. 040 845 2689, jaana.ciani@ekhva.fi

Kehittämispäällikkö Sanna Kosonen, Perhehoitoliitto, puh. 040 310 1442, sanna.kosonen@perhehoitoliitto.fi,